งูแสงอาทิตย์ แอบบุก ป.ป.ช. กลางดึก ไม่รอดพ้นสายตายาม โร่แจ้งกู้ภัยฯ ช่วยจับ
งูแสงอาทิตย์ แอบบุกเข้า สำนักงาน ป.ป.ช. ประจำจังหวัดอ่างทองกลางดึก ไม่รอดพ้นสายตาเจ้าหน้าที่รักษาความปลอดภัย โร่แจ้งเจ้าหน้าที่กู้ภัยฯ ช่วยจับปล่อยคืนสู่ธรรมชาติวันที่ 18 ก.ค. 2563 ผู้สื่อข่าวรายงานว่า นายสาคร แสงทอง อายุ 38 ปี เจ้าหน้าที่อาสามูลนิธิป่อเต็กตึ๊งเผยว่า เมื่อช่วงกลางดึกคืนที่ผ่านมา ทางเจ้าหน้าที่ป่อเต็กตึ๊ง ได้รับแจ้งขอความช่วยเหลือจับงู ที่บริเวณสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประจำจังหวัดอ่างทอง หลังจากเจ้าหน้าที่รักษาความปลอดภัย ไปพบเห็นงูเลื้อยขึ้นไปซุกซ่อนบริเวณด้านข้างอาคาร และไม่ยอมหนีออกไปไหน จึงแจ้งขอความช่วยเหลือไปยัง 191 ประสานไปยังเจ้าหน้าที่กู้ภัยมาจับจากนั้น เมื่อเข้าไปตรวจสอบพบว่า งูได้แอบซุกซ่อนอยู่ด้านข้างสำนักงานจึงใช้เชือกบ่วงคล้องคอ ใช้เวลาประมาณ 10 นาที จึงจับได้อย่างปลอดภัย ทั้งนี้พบว่าเป็นงูแสงอาทิตย์ ตัวขนาดใหญ่ ยาวประมาณ 1.20 เมตร จึงได้นำปล่อยคืนสู่ธรรมชาติต่อไป.
งูแสงอาทิตย์ แอบบุกเข้า สำนักงาน ป.ป.ช. ประจำจังหวัดอ่างทองกลางดึก ไม่รอดพ้นสายตาเจ้าหน้าที่รักษาความปลอดภัย โร่แจ้งเจ้าหน้าที่กู้ภัยฯ ช่วยจับปล่อยคืนสู่ธรรมชาติ
งูแสงอาทิตย์,ป.ป.ช.,งูบุก,งู,อ่างทอง,ข่าวอ่างทอง,ข่าวทั่วไป